b'\n_START_ARTICLE_\nStolberg\n_START_SECTION_\nHistoria\n_START_PARAGRAPH_\nVarhaisin maininta Stolbergista historiallisissa l\xc3\xa4hteiss\xc3\xa4 sijoittuu 1100-luvulle. Vuoden 1600 tienoilla siit\xc3\xa4 muodostui t\xc3\xa4rke\xc3\xa4 messinginvalmistuksen keskus, kun protestanttiset messinginvalmistajat pakenivat sinne Aachenista uskonvainojen ja taloudellisten rajoitteiden vuoksi. Stolberg menetti kuitenkin merkityksens\xc3\xa4 messingin valmistuksen keskuksena 1800-luvun keskivaiheilla, kun sinkki saapui markkinoille. Monet messinginvalmistajat Stolbergissa tuolloin vaihtoivat toisille teollisuudenaloille, kuten lasi- ja tekstiiliteollisuuteen. _NEWLINE_Stolberg oli osa J\xc3\xbclichin herttuakuntaa vuoteen 1794 saakka, jolloin sen miehitti Ranska ja siit\xc3\xa4 tuli osa Eschweilerin kantonia Roerin departementissa. Wienin kongressin j\xc3\xa4lkeen vuonna 1815 Stolbergin hallinta siirtyi Preussille.'